钦定古今图书集成/明伦汇编/官常典/第668卷 > 《和赠羊长史》宋·苏轼
## 钦定古今图书集成/明伦汇编/官常典/第668卷 > 《和赠羊长史》宋·苏轼

我非皇甫谧，门人如摰虞。不持两䲭酒，肯借一车书。
欲令海外士，观经似鸿都。结发事文史，俯仰六十馀。
老马不耐放，长鸣思服舆。故我根尘在，未免病药俱。
念君千里足，历块犹踟蹰。好学真伯业，比肩可相如。
此书久已熟，救我今荒芜。欲惭桑榆迫，岂厌诗酒娱。
奏赋病未能，草元老更疏。犹当距杨墨，稍欲惩荆舒。